Neuvoston 12 päivänä syyskuuta 1996 vahvistama YHTEINEN KANTA (EY) N:o 58/96 Euroopan parlamentin ja neuvoston direktiivin 96/.../EY antamiseksi neuvoston direktiivien 90/387/ETY ja 92/44/ETY muuttamisesta niiden mukauttamiseksi kilpailua suosivaan ympäristöön televiestinnän alalla



Virallinen lehti nro C 315 , 24/10/1996 s. 0041



Neuvoston 12 päivänä syyskuuta 1996 vahvistama YHTEINEN KANTA (EY) N:o 58/96 Euroopan parlamentin ja neuvoston direktiivin 96/. . ./EY antamiseksi neuvoston direktiivien 90/387/ETY ja 92/44/ETY muuttamisesta niiden mukauttamiseksi kilpailua suosivaan ympäristöön televiestinnän alalla (96/C 315/07) EUROOPAN PARLAMENTTI JA EUROOPAN UNIONIN NEUVOSTO, JOTKA ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), noudattavat perustamissopimuksen 189 b artiklassa määrättyä menettelyä (3), sekä katsovat, että 1) telepalvelujen sisämarkkinoiden toteuttamisesta saamalla aikaan avoimen verkon tarjoaminen (ONP) 28 päivänä kesäkuuta 1990 annettu neuvoston direktiivi (4) koskee avoimen ja tehokkaan yleiseen televerkkoon ja tarpeen mukaan yleisiin telepalveluihin pääsyyn ja niiden käyttöön sovellettavien edellytysten yhdenmukaistamista; kyseisen direktiivin mukaisesti neuvosto on antanut avoimen verkon tarjoamisen soveltamisesta kiinteisiin johtoihin 5 päivänä kesäkuuta 1992 direktiivin 92/44/ETY (5), 2) televiestintäalan tilannekatsauksesta ja alan markkinoiden jatkokehittämisen tarpeesta 22 päivään heinäkuuta 1993 annetussa neuvoston päätöslauselmassa (6), joka on liitetty televiestintäinfrastruktuurien vapauttamisen periaatteista ja aikataulusta 22 päivänä joulukuuta 1994 annettuun neuvoston päätöslauselmaan (7), vaaditaan telepalvelujen ja infrastruktuurien vapauttamista 1 päivänä tammikuuta 1998 mennessä (tietyille jäsenvaltioille myönnettävin siirtymäkausin); asiaa kannatetaan komission vuonna 1992 tekemästä televiestintäalan tilannekatsauksesta 20 päivänä huhtikuuta 1993 annetussa Euroopan parlamentin päätöslauselmassa (8) sekä televiestinnän infrastruktuureiden ja kaapelitelevisioverkkojen vapauttamista koskevasta vihreästä kirjasta (osasta II) 19 päivänä toukokuuta 1995 annetussa Euroopan parlamentin päätöslauselmassa (9), 3) yhteisön televiestintäpolitiikan tärkeänä päämääränä pidetään 22 päivänä heinäkuuta 1993 annetussa neuvoston päätöslauselmassa avoimen verkon tarjoamisen periaatteiden soveltamista koko yhteisössä ja tarvittaessa niiden mukauttamista myöhemmän vapauttamisen perusteella suhteessa käsiteltyihin kokonaisuuksiin ja asioihin kuten yleispalvelu, yhteenliittäminen ja käyttömaksut sekä näistä johtuvat toimilupien myöntämisedellytyksiin liittyvät kysymykset; tulevien televiestinnän säädöspuitteiden toteuttamisesta 18 päivänä syyskuuta 1995 annetussa neuvoston päätöslauselmassa (10) komissiota pyydettiin jättämään 22 päivänä heinäkuuta 1993 ja 22 päivänä joulukuuta 1994 annetuissa neuvoston päätöslauselmissa määritellyn aikataulun mukaisesti ennen 1 päivää tammikuuta 1996 Euroopan parlamentille ja neuvostolle kaikki säännökset, joilla on tarkoitus toteuttaa Euroopan televiestinnän sääntelyjärjestelmä kyseisen alan täyden vapauttamisen myötä ja erityisesti avoimen verkon tarjoamisen toimenpiteiden mukauttamiseksi tulevaan kilpailua suosivaan ympäristöön, 4) komission tiedonannosta, johon on liitetty ehdotus neuvoston päätöslauselmaksi yleispalvelun periaatteista televiestinnän alalla, 6 päivänä toukokuuta 1994 annetussa Euroopan parlamentin päätöslauselmassa (11) korostetaan yleispalvelun periaatteiden erittäin tärkeää asemaa; televiestintäalan yleispalvelun periaatteista 7 päivänä helmikuuta 1994 annetussa neuvoston päätöslauselmassa (12) annetaan yleispalvelun perusmääritelmä ja kehotetaan jäsenvaltioita perustamaan tarkoituksenmukainen sääntelyjärjestelmä ja ylläpitämään sitä yleispalvelun turvaamiseksi kaikkialla niiden alueella; kuten neuvosto tunnustaa mainitussa päätöslauselmassaan, yleispalvelun käsitteen on kehityttävä, jotta se pysyy teknologian edistymisen, markkinakehityksen ja käyttäjien kysynnässä tapahtuvien muutosten tasolla; yleispalvelulla televiestinnässä on merkitystä taloudellisen ja sosiaalisen yhteenkuuluvuuden kannalta erityisesti yhteisön kaukaisilla alueilla, syrjäseutu-, erillis- ja maaseutualueilla sekä saarilla; milloin se on perusteltua, yleispalveluvelvoitteista aiheutuvat nettokustannukset voidaan jakaa markkinoilla toimijoiden kesken yhteisön oikeuden mukaisesti, 5) yleiseen televerkkoon ja telepalveluihin pääsyä ja niiden käyttöä koskevia perusperiaatteita, jotka on määritelty avoimen verkon tarjoamisen viitekehyksessä, on mukautettava niin, että niillä taataan Euroopan laajuiset palvelut vapautetussa ympäristössä yleisten televerkkojen ja/tai telepalvelujen käyttäjien ja tarjoajien hyödyksi; yhteisiin teknisiin standardeihin ja eritelmiin perustuva vapaaehtoinen, tarvittaessa neuvottelujen tuloksena omaksuttu lähestymistapa soveltuu vapautettuun ympäristöön käyttäjien tarpeiden tyydyttämiseksi; yleispalvelun tarjoaminen sekä palvelujen vähimmäisvalikoiman tarjollaolo on kuitenkin turvattava kaikille käyttäjille yhteisössä sovellettavien yhteisön toimenpiteiden mukaisesti; tarvitaan yleinen viitekehys yleisten televerkkojen ja yleisten telepalvelujen yhteenliittämistä varten, jotta voidaan tarjota yhteentoimivia palveluja käyttäjiltä käyttäjille koko yhteisössä, 6) avoimen verkon tarjoamisen ehdot eivät saa rajoittaa yleisesti saatavilla oleviin yleisiin televerkkoihin tai telepalveluihin pääsyä tai niiden käyttöä muutoin kuin olennaisiin vaatimuksiin perustuvista syistä tai jäsenvaltioiden erityis- tai yksinoikeuksien yhteisön lainsäädännön mukaisesta käyttämisestä johtuen, 7) tämän direktiivin säännökset eivät estä jäsenvaltioita ryhtymästä perustamissopimuksen 36 ja 56 artiklan perusteella oikeutettuihin toimenpiteisiin, erityisesti yleiseen turvallisuuteen, yleiseen järjestykseen tai julkiseen moraaliin perustuen, 8) sääntelyn ja operationaalisen toiminnan erottamisen periaatteen mukaisesti jäsenvaltioiden olisi taattava kansallisen sääntelyviranomaisen tai kansallisten sääntelyviranomaisten riippumattomuus niiden puolueettomuuden varmistamiseksi ja varmistettava, että kunkin jäsenvaltion kansallisella sääntelyviranomaisella tai kansallisilla sääntelyviranomaisilla on avainasema yhteisön asiaankuuluvan lainsäädännön mukaisen sääntelyjärjestelmän toteuttamisessa; tämä riippumattomuuden vaatimus ei mitenkään rajoita jäsenvaltioiden institutionaalista itsehallintoa, perustuslaillisia velvoitteita eikä puolueettomuuden periaatetta suhteessa jäsenvaltioiden omistusoikeusjärjestelmien perustamissopimuksen 222 artiklan mukaisiin sääntöihin; kansallisilla sääntelyviranomaisilla olisi oltava käytössään tarpeelliset voimavarat henkilöstön, asiantuntemuksen ja rahoituksen osalta niille määrättyjen tehtävien hoitamiseksi täysimääräisesti, 9) numeroiden jakelulla ja yleisemmillä osoittamisen ja nimittämisen käsitteillä on tärkeä asema; numeroinnissa/osoittamisessa ja tarvittaessa nimeämisessä noudatettava yhdenmukaistettu lähestymistapa edistää Euroopan laajuista viestintää käyttäjältä käyttäjälle sekä palvelujen yhteentoimivuutta; numeroinnin lisäksi saattaa olla asianmukaista soveltaa puolueettomuuden, avoimuuden, suhteellisuuden ja syrjimättömyyden periaatteita nimiä ja osoitteita jaettaessa; täydellisen kilpailun toteuttamisesta telepalvelumarkkinoilla pohjustavan direktiivin 96/19/ETY muuttamisesta 13 päivänä maaliskuuta 1996 annetussa komission direktiivissä 90/388/ETY (13) säädetään, että riittävä määrä numeroita on oltava käytettävissä kaikkiin telepalveluihin ja että numerot jaetaan puolueettomasti, avoimesti, syrjimättömästi ja suhteellisesti, 10) kiinteiden johtojen tarjoamisen takaamiseksi koko yhteisössä jäsenvaltioiden olisi varmistettava, että niiden alueilla olevilla käyttäjillä on kaikkialla niiden alueella pääsy vähimmäismäärään ainakin yhden organisaation kiinteitä johtoja; jäsenvaltioiden on nimettävä ne organisaatiot, joilla on velvollisuus tarjota kiinteitä johtoja; jäsenvaltioiden on ilmoitettava komissiolle ne organisaatiot, joihin direktiiviä sovelletaan, kiinteiden johtojen lajit vaaditussa tarjottavien johtojen vähimmäisvalikoimassa ja maantieteellinen alue, jota tämä vaatimus koskee; kaikkiin nimetyn organisaation tietyllä maantieteellisellä alueella tarjoamiin kiinteisiin johtoihin sovelletaan direktiivin yleissäännöksiä, 11) organisaation markkina-asema riippuu useista tekijöistä, kuten tuotteen tai palvelun markkinaosuudesta asianomaisilla maantieteellisillä markkinoilla, liikevaihdosta suhteessa markkinoiden kokoon, kyvystä vaikuttaa markkinaolosuhteisiin, loppukäyttäjille tarjottujen käyttömahdollisuuksien hallintakeinoista, mahdollisuuksista saada rahoitusta sekä kokemuksesta tuotteiden ja palvelujen tarjoamisessa markkinoilla; merkittävässä markkina-asemassa olevien organisaatioiden määrittämisen pitäisi olla kansallisen sääntelyviranomaisen tehtävä ottaen huomioon asianomaisilla markkinoilla vallitseva tilanne, 12) kiinteiden johtojen palvelujen käsite kehittyy uusien tekniikan edistysaskelten ja markkinoiden kysynnän myötä mahdollistaen kiinteiden johtojen kaistanleveyksien joustavamman käytön, 13) tehokkaampien viestintäyhteyksien aikaansaamiseksi yhteisössä on tärkeää, että jäsenvaltiot edistävät lisäksi korkeampitasoisten kiinteiden johtojen yhdenmukaisen valikoiman tarjontaa ottaen huomioon kysynnän markkinoilla ja standardoinnin edistymisen, 14) tarvitaan kiinteiden johtojen tariffien lainsäädännöllistä valvontaa kustannussuuntautuneisuuden ja avoimuuden varmistamiseksi suhteellisuusperiaatteen mukaisesti, kunnes on saavutettu tehokas kilpailuympäristö; markkinoilla, joilla millään organisaatiolla ei ole merkittävää markkina-asemaa, vaatimukset kustannussuuntautuneisuudesta ja avoimuudesta voidaan sivuuttaa; tai joilla tehokas kilpailu takaa, että kiinteiden johtojen tariffit ovat kohtuulliset, 15) telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY (14) ja direktiivin 91/263/ETY täydentämisestä satelliittimaa-asemalaitteiden osalta 29 päivänä lokakuuta 1993 annetun neuvoston direktiivin 93/97/ETY (15) mukaisesti käyttöön otetuissa yhteisissä teknisissä määräyksissä määritellään päätelaitteiden kiinteisiin johtoihin liittämisen edellytykset, 16) on asianmukaista tehdä tiettyjä muutoksia olemassa oleviin avoimen verkon tarjoamisen toimenpiteisiin johdonmukaisuuden varmistamiseksi uuden teknisen kehityksen ja muiden sääntelytoimenpiteiden kanssa, jotka muodostavat osan televiestinnän yleistä sääntelyjärjestelmää, 17) kaikki direktiivin 90/387/ETY liitteessä I mahdollisina avoimen verkon ehtojen soveltamisalueina nimetyt alueet on otettu huomioon analyysikertomuksissa, jotka on julkaistu yleisen kuulemisen jälkeen mainitun direktiivin 4 artiklassa määritellyn menettelyn mukaisesti; kaikki mainitun direktiivin liitteessä III määritellyt ensisijaiset toimenpiteet on toteutettu, 18) kansallisen sääntelyviranomaisen tai kansallisten sääntelyviranomaisten muutoksista ja niistä organisaatioista, joita muutokset koskevat, on pikaisesti ilmoitettava komissiolle, jotta se voi toteuttaa perustamissopimuksessa sille määrätyn valvontatehtävän, 19) toissijaisuusperiaatetta ja suhteellisuusperiaatetta noudattaen, sellaisina kuin ne on esitetty perustamissopimuksen 3 b artiklassa, jäsenvaltiot eivät voi riittävässä määrin toteuttaa tavoitetta direktiivin 90/387/ETY ja 92/44/ETY mukauttamiseksi televiestintäalan kilpailua suosivaan ympäristöön, ja sen vuoksi se voidaan paremmin toteuttaa yhteisön tasolla, 20) direktiivin 90/387/ETY ja 92/44/ETY toimivuutta olisi tarkasteltava uudelleen viimeistään 31 päivänä joulukuuta 1999; mainitussa tarkastelussa olisi otettava huomioon kilpailun tehokkuuden lisääntyminen televiestintämarkkinoilla, ja 21) perustamissopimuksen 52 ja 59 artiklan mukaisesti sääntelyjärjestelmän televiestinnän alalla olisi oltava yhteensopiva ja yhdenmukainen sijoittautumisvapauden ja palvelujen tarjoamisen vapauden periaatteiden kanssa, ja siinä olisi otettava huomioon tarve helpottaa uusien palvelujen käyttöönottoa sekä teknisten parannusten laaja-alaista soveltamista, OVAT ANTANEET TÄMÄN DIREKTIIVIN: 1 artikla Direktiivin 90/387/ETY muuttaminen Muutetaan direktiivi 90/387/ETY seuraavasti: 1) Muutetaan 1 artikla seuraavasti: a) Korvataan 2 kohta seuraavasti: "2. Edellä 1 kohdassa tarkoitettujen ehtojen tarkoitus on helpottaa yleisten televerkkojen ja/tai yleisten telepalvelujen tarjoamista jäsenvaltioissa ja niiden välillä, erityisesti, kun palveluja tarjoavat yhtiöt, yritykset tai luonnolliset henkilöt, jotka ovat sijoittautuneet eri jäsenvaltioon kuin ne yhtiöt, yritykset tai luonnolliset henkilöt, joille palveluja tarjotaan.", b) Lisätään kohta seuraavasti: "3. Avoimen verkon tarjoamisen ehtojen tavoitteena kaikkialla yhteisössä on: - varmistaa palvelujen vähimmäistarjonta, - varmistaa pääsy ja yhteenliittäminen yleisiin televerkkoihin ja yleisiin telepalveluihin, - edistää yhdenmukaistettujen telepalveluiden tarjoamista käyttäjien hyödyksi erityisesti määrittämällä vapaaehtoisin keinoin yhdenmukaistettuja teknisiä rajapintoja sekä niihin liittyviä standardeja ja/tai eritelmiä ja työskentelemällä vapaaehtoisesti niiden hyväksi avointa ja tehokasta pääsyä ja yhteenliittämistä varten, - taata yleispalvelun tarjoaminen televiestinnän alalla tuleva kehitys huomioon ottaen." 2) Korvataan 2 artikla seuraavasti: "2 artikla Tässä direktiivissä tarkoitetaan: 1) `käyttäjillä` yksityishenkilöitä, mukaan lukien kuluttajat, tai organisaatioita, jotka käyttävät tai pyytävät saada käyttää yleisesti saatavilla olevia telepalveluja; 2) `televerkolla` siirtojärjestelmiä ja tarvittaessa kytkentälaitteita ja muita laitteita, jotka mahdollistavat signaalien siirron määrättyjen liityntäpisteiden välillä kaapelin tai radion välityksellä, optisesti tai muilla sähkömagneettisella keinoilla; `yleisellä televerkolla` televerkkoa, jota käytetään kokonaan tai osittain yleisesti saatavilla olevien telepalveluiden tarjoamiseen; 3) `telepalveluilla` palveluja, joiden tuottaminen on kokonaan tai osittain signaalien siirtämistä ja reititystä televerkoissa, radio- ja televisiolähetystoimintaa lukuun ottamatta; 4) `yleispalvelulla` määrätyn laatuisten palvelujen vähimmäisvalikoimaa, joka on kaikkien käyttäjien saatavilla riippumatta heidän maantieteellisestä sijainnistaan ja erityisten kansallisten ehtojen perusteella kohtuulliseen hintaan; 5) `verkon liityntäpisteellä` sellaista fyysistä kohtaa, jossa käyttäjä pääsee yleiseen televerkkoon. Kansallinen sääntelyviranomainen määrittää verkon liityntäpisteiden sijainnin, ja liityntäpisteet edustavat sääntelyjärjestelmän kannalta yleisen televerkon rajaa; 6) `olennaisilla vaatimuksilla` niitä yleisen edun mukaisia muita kuin taloudellisia syitä, joiden vuoksi jäsenvaltio voi asettaa ehtoja televerkkojen perustamiselle ja/tai toiminnalle tai palvelujen tarjoamiselle. Tällaisia syitä ovat verkkotoimintojen turvallisuus, verkon eheyden säilyttäminen ja perustelluissa tapauksissa palvelujen yhteentoimivuuden takaaminen, tietosuoja, ympäristönsuojelu ja kaupunki- ja maisemasuunnittelun tavoitteet sekä taajuusasteikon tehokas käyttö ja haitallisen häirinnän välttäminen radioaaltoihin perustuvien televiestintäjärjestelmien ja muiden, satelliittien käyttöön perustuvien tai maasta käytettävien teknisten järjestelmien välillä. Tietosuojaan voi kuulua henkilötietojen suojaaminen, luovutettujen tai säilytettyjen tietojen luottamuksellisuus ja yksityisyyden suoja; 7) `yhteenliittämisellä` saman tai eri organisaation käyttämien televerkkotoiminteiden fyysistä ja loogista yhdistämistä, jotta yhden organisaation käyttäjät voivat viestiä saman tai toisen organisaation käyttäjien kanssa tai päästä toisen organisaation tarjoamiin palveluihin; 8) `avoimen verkon tarjoamisen ehdoilla` tämän direktiivin mukaisesti yhdenmukaistettuja ehtoja, jotka koskevat avointa ja tehokasta pääsyä yleisiin televerkkoihin ja tarvittaessa yleisiin telepalveluihin ja näiden verkkojen ja palvelujen tehokasta käyttöä; Rajoittamatta ehtojen soveltamista tapauskohtaisesti, näihin ehtoihin voi sisältyä yhdenmukaistettuja ehtoja, jotka koskevat: - teknisiä rajapintoja, mukaan lukien tarvittaessa verkon liityntäpisteiden määrittely ja toteutus, - käyttöehtoja, - tariffiperiaatteita ja - taajuuksien ja numeroiden/osoitteiden/nimien käyttöä tarpeen mukaan, liitteen viitekehyksen mukaisesti; 9) `teknisillä eritelmillä`, `standardeilla` ja `päätelaitteilla` samaa kuin direktiivin 91/263/ETY (*) 1 artiklassa. (*) EYVL N:o L 128, 23.5.1991, s. 1". 3) Muutetaan 3 artikla seuraavasti: a) Korvataan 2 ja 3 kohta seuraavasti: "2. Avoimen verkon tarjoaminen ei saa rajoittaa pääsyä yleisiin televerkkoihin tai yleisiin telepalveluihin muutoin kuin olennaisiin vaatimuksiin perustuvista syistä yhteisön oikeuden puitteissa. Lisäksi sovelletaan päätelaitteiden verkkoon liittämistä koskevia yleisiä ehtoja. 3. Avoimen verkon tarjoamisen ehdoissa ei saa asettaa mitään muita lisärajoituksia yleisen televerkon ja/tai yleisten telepalvelujen käytölle kuin yhteisön oikeuden mukaisia rajoituksia." b) Poistetaan 4 kohta. c) Korvataan 5 kohta seuraavasti: "5. Noudattaen 10 artiklassa säädettyä menettelyä komissio määrää tarvittaessa säännöt olennaisten vaatimusten yhdenmukaiseksi soveltamiseksi erityisesti palvelujen yhteentoimivuuden ja tietosuojan osalta, edellä sanotun kuitenkaan rajoittamatta avoimen verkon tarjoamisen alalla annettuja erityisdirektiivejä ja sikäli kuin 2 kohdassa tarkoitettujen olennaisten vaatimusten soveltamisen johdosta jäsenvaltio saattaa rajoittaa pääsyä yleisiin televerkkoihin tai telepalveluihin." 4) Poistetaan 4 artikla. 5) Korvataan 5 artikla seuraavasti: "5 artikla 1. Viittaus standardeihin ja/tai eritelmiin, jotka on laadittu avoimen verkon tarjoamisen yhdenmukaistettujen teknisten rajapintojen ja/tai palvelujen ominaisuuksien perustaksi avointa ja tehokasta pääsyä, yhteenliittämistä ja yhteentoimivuutta koskeviin vaatimuksiin soveltuvina, on julkaistava Euroopan yhteisöjen virallisessa lehdessä yhdenmukaistettujen telepalvelujen tarjonnan edistämiseksi käyttäjien hyväksi kaikkialla yhteisössä. Komissio voi kuultuaan 9 artiklassa tarkoitettua komiteaa tarvittaessa kehottaa eurooppalaisia standardointielimiä laatimaan standardeja. 2. Jäsenvaltioiden on edistettävä Euroopan yhteisöjen virallisessa lehdessä 1 kohdan mukaisesti mainittujen standardien ja/tai eritelmien käyttöä teknisten rajapintojen tai verkkotoimintojen tai molempien tarjoamiseksi. Niin kauan kuin tällaisia standardeja ja/tai eritelmiä ei ole annettu, jäsenvaltioiden on edistettävä: - eurooppalaisten standardointielinten kuten ETSI:n (Euroopan telealan standardointilaitos) tai CEN/Cenelecin (Euroopan standardointikomitea/Euroopan sähkötekniikan standardointikomitea) antamia standardeja ja/tai eritelmiä, tai, jos tällaiset standardit ja/tai eritelmät puuttuvat, - kansainvälisen teleliiton (ITU), kansainvälisen standardointijärjestön (ISO) tai kansainvälisen sähköteknisen standardointijärjestön (IEC) antamia kansainvälisiä standardeja tai suosituksia, tai, jos tällaiset standardit ja/tai eritelmät puuttuvat, - kansallisia standardeja ja/tai eritelmiä. 3. Jos 1 kohdassa tarkoitettujen standardien ja/tai eritelmien käyttöönotto näyttää riittämättömältä rajat ylittävien palvelujen yhteentoimivuuden takaamiseksi yhdessä tai useammassa jäsenvaltiossa, kyseisten standardien ja/tai eritelmien käyttöönotto voidaan tehdä pakolliseksi 10 artiklassa säädetyn menettelyn mukaisesti, jos tämä on ehdottoman välttämätöntä yhteentoimivuuden takaamiseksi ja käyttäjien valinnanvapauden parantamiseksi, jollei perustamissopimuksen 85 ja 86 artiklasta muuta johdu. Ennen standardien ja/tai eritelmien toteuttamisen tekemistä pakolliseksi ensimmäisen alakohdan mukaisesti komissio kehottaa Euroopan yhteisöjen virallisessa lehdessä asiasta julkaistulla ilmoituksella kaikkia asianomaisia esittämään huomautuksensa. 4. Jos jäsenvaltio tai komissio toteaa, että 1 kohdassa tarkoitetut yhdenmukaistetut standardit ja/tai eritelmät eivät ole avoimen ja tehokkaan pääsyn, yhteenliittämisen ja yhteentoimivuuden päämäärän mukaisia eivätkä varsinkaan 3 artiklassa mainittujen perusperiaatteiden ja olennaisten vaatimusten mukaisia, tehdään päätös siitä, onko tarpeen peruuttaa Euroopan yhteisöjen virallisesta lehdessä viittaus näihin standardeihin ja/tai eritelmiin 10 artiklassa säädettyä menettelyä noudattaen. 5. Komissio ilmoittaa päätöksestä jäsenvaltiolle ja julkaisee tiedon näiden standardien ja/tai eritelmien peruutuksesta Euroopan yhteisöjen virallisessa lehdessä." 6) Lisätään artikla seuraavasti: "5 a artikla 1. Jos yhteisön lainsäädännössä kansallisen sääntelyviranomaisen hoidettavaksi annettuja tehtäviä hoitaa useampi kuin yksi elin, jäsenvaltioiden on varmistettava, että kunkin elimen hoitamat tehtävät julkistetaan. 2. Kansallisten sääntelyviranomaisten riippumattomuuden takaamiseksi: - kansallisten sääntelyviranomaisten on oltava oikeudellisesti erillisiä ja toiminnallisesti riippumattomia kaikista televerkkoja, telelaitteita tai telepalveluja tarjoavista organisaatioista; - jäsenvaltioiden, jotka säilyttävät televerkkoja ja/tai telepalveluja tarjoavien organisaatioiden omistusoikeuden tai valvonnan huomattavassa määrin, on varmistettava sääntelytoiminnan ja omistajuuteen tai hallintaan liittyvän toiminnan tehokas rakenteellinen erottaminen. 3. Jäsenvaltioiden on kansallisella tasolla asianmukaisella järjestelmällä varmistettava asianosaisten oikeus hakea riippumattomasta toimielimestä muutosta kansallisen sääntelyviranomaisen päätöksistä. 4. Jäsenvaltiot toimivat sen varmistamiseksi, että kansallisilla sääntelyviranomaisilla on mahdollisuus saada televerkkoja ja/tai telepalveluja tarjoavilta organisaatioilta kaikki yhteisön lainsäädännön soveltamiseen tarvittavat tiedot." 7) Poistetaan 6 ja 7 artikla. 8) Korvataan 8 artikla seuraavasti: "8 artikla Komissio tutkii tämän direktiivin toimivuutta ja antaa asiasta kertomuksen Euroopan parlamentille ja neuvostolle ensi kerran viimeistään 31 päivänä joulukuuta 1999. Kertomus perustuu muun muassa jäsenvaltioiden komissiolle ja 8 ja 9 artiklassa tarkoitetulle komitealle antamiin tietoihin. Siinä voi tarvittaessa olla ehdotuksia jatkotoimenpiteistä tämän direktiivin mukauttamiseksi ottaen huomioon kehitys kohti kilpailua täysin suosivaa ympäristöä." 9) Korvataan 9 artiklan 1 kohdan toisessa alakohdassa ilmaisu "teleorganisaatioiden" ilmaisulla "yleisiä televerkkoja ja/tai yleisiä telepalveluita tarjoavien organisaatioiden". 10) Poistetaan liitteet I ja III. 11) Korvataan liite II tämän direktiivin liitteellä I. 2 artikla Direktiivin 92/44/ETY muuttaminen Muutetaan direktiivi 92/44/ETY seuraavasti: 1) Korvataan kaikkialla tekstissä ilmaisu "teleorganisaatiot" ilmaisulla "11 artiklan 1 a kohdan mukaisesti ilmoitetut organisaatiot". 2) Lisätään 1 artiklaan seuraavat kohdat: "Jäsenvaltioiden on varmistettava, että tämän direktiivin säännöksiä sovelletaan vähintään yhteen organisaatioon kaikkialla niiden alueella. Jäsenvaltioiden on varmistettava, että tämän direktiivin mukaisia velvoitteita ei aseteta organisaatiolle, joka ei ole asianomaisilla kiinteiden johtojen markkinoilla merkittävässä markkina-asemassa, paitsi siinä tapauksessa, että kyseisessä jäsenvaltiossa ei ole merkittävässä markkina-asemassa olevaa organisaatiota kyseisillä kiinteiden johtojen markkinoilla." 3) Korvataan 2 artikla seuraavasti: "2 artikla Määritelmät 1. Direktiivissä 90/387/ETY annettuja määritelmiä sovelletaan tarvittaessa tähän direktiiviin. 2. Lisäksi tässä direktiivissä tarkoitetaan: - `kiinteillä johdoilla` telepalveluja, jotka tarjoavat selkeän siirtokapasiteetin verkon liityntäpisteiden välillä, lukuun ottamatta valintaista kytkentää (kytkentätoiminnot, joita käyttäjä voi hallita kiinteiden johtojen tarjoamisen yhteydessä), - `avoimen verkon tarjoamisen komitealla` direktiivin 90/387/ETY 9 ja 10 artiklassa tarkoitettua komiteaa, - `kansallisella sääntelyviranomaisella` direktiivin 90/387/ETY 5 a artiklassa tarkoitettua toimielintä. 3. Tätä direktiiviä sovellettaessa katsotaan, että organisaatiolla on merkittävä markkina-asema, kun sillä on vähintään 25 prosentin osuus kyseisistä kiinteiden johtojen markkinoista jäsenvaltiossa. Kyseiset kiinteiden johtojen markkinat arvioidaan sen perusteella, minkä tyyppisiä kiinteitä johtoja tietyllä maantieteellisellä alueella tarjotaan. Maantieteellinen alue saattaa käsittää jäsenvaltion alueen kokonaisuudessaan tai osittain. Kansallinen sääntelyviranomainen voi päättää, että organisaatio, jolla on pienempi kuin 25 prosentin markkinaosuus kyseisistä kiinteiden johtojen markkinoista, on merkittävässä markkina-asemassa. Se voi myös päättää, että organisaatio, jolla on vähintään 25 prosentin markkinaosuus kyseisistä kiinteiden johtojen markkinoista, ei ole merkittävässä markkina-asemassa. Kummassakin tapauksessa päätöstä tehtäessä otetaan huomioon organisaation kyky vaikuttaa kiinteiden johtojen markkinaehtoihin, sen liikevaihto suhteessa markkinoiden kokoon, sen mahdollisuudet saada rahoitusta ja sen kokemus tuotteiden ja palvelujen tarjoamisesta markkinoilla." 4) Muutetaan 3 artikla seuraavasti: a) Korvataan 1 kohdan toinen virke seuraavasti: "Nykyisten palvelujen muutokset ja tiedot uusista palveluista on julkistettava niin pian kuin mahdollista. Kansallinen sääntelyviranomainen voi vahvistaa asianmukaisen määräajan."; b) Poistetaan 3 kohta. 5) Korvataan 4 artiklan toisen luetelmakohdan ensimmäinen alakohta seuraavasti: - "tyypillinen tarjoamisaika eli määräaika, joka alkaa siitä päivästä, jona käyttäjä esittää kiinteää johtoa koskevan sitovan pyynnön, ja jonka aikana 95 prosenttia kaikista samantyyppisistä kiinteistä johdoista on kytketty asiakkaille,". 6) Muutetaan 6 artikla seuraavasti: a) Korvataan 2 kohta seuraavasti: "1. Jäsenvaltioiden on huolehdittava, että silloin kun kiinteisiin johtoihin liittyminen ja niiden käyttö on rajoitettua yhteisön oikeuden mukaisesti, kansalliset sääntelyviranomaiset asettavat nämä rajoitukset säädännäistoimin. Kiinteiden johtojen keskinäiselle yhteenliittämiselle tai kiinteiden johtojen ja yleisen televerkon väliselle yhteenliittämiselle ei saa olla eikä siinä saa ylläpitää mitään teknisiä rajoituksia.", b) Korvataan 3 kohdan a alakohdan toinen alakohta seuraavasti: "Hätätilalla tarkoitetaan tässä yhteydessä poikkeuksellista ylivoimaista estettä, kuten äärimmäisiä sääolosuhteita, maanjäristystä, tulvaa, salamointia tai tulipaloa.", c) Korvataan 4 kohdan ensimmäinen alakohta ja alaviite 1 seuraavasti: "Päätelaitetta koskevat liittymisehdot katsotaan täytetyiksi silloin, kun päätelaite on niiden hyväksymisedellytysten mukainen, jotka koskevat laitteen kytkemistä kyseisen tyyppisen kiinteän johdon verkon liittymään direktiivin 91/263/ETY (*) tai 93/97/ETY (**) mukaisesti. (*) EYVL N:o L 128, 23.5.1991, s. 1 (**) EYVL N:o L 290, 24.11.1993, s. 1". 7) Muutetaan 7 artikla seuraavasti: a) Lisätään kohta seuraavasti: "2a. Jäsenvaltioiden on edistettävä liitteessä III määriteltyjen uudentyyppisten kiinteiden johtojen tarjontaa ottaen huomioon markkinakysyntä ja standardoinnin edistyminen.", b) Korvataan 3 kohta seuraavasti: "3. Direktiivin 90/387/ETY 10 artiklassa säädettyä menettelyä noudattaen ja ottaen huomioon kansallisen verkon kehitysvaiheen komissio päättää niistä muutoksista, jotka ovat tarpeen liitteiden II ja III mukauttamiseksi uuden tekniikan kehitykseen ja markkinoiden kysynnän muutoksiin, mukaan lukien mahdollinen tietyn tyyppisten kiinteiden johtojen poistaminen liitteistä." 8) Korvataan 8 artiklan 2 kohta seuraavasti: "2. Kansallisten sääntelyviranomaisten on valvottava, että 11 artiklan 1 a kohdan mukaisesti ilmoitetut organisaatiot noudattavat kiinteitä johtoja tarjotessaan syrjimättömyysperiaatetta. Organisaatioiden on sovellettava samoja ehtoja vastaavanlaisissa olosuhteissa organisaatioille, jotka tarjoavat vastaavanlaisia palveluja, ja niiden on tarjottava muille kiinteitä johtoja samoin ehdoin ja samaa laatua noudattaen kuin omien, tytäryhtiöidensä tai yhtiökumppaneidensa palvelujen tarjonnassa." 9) Poistetaan 9 artikla. 10) Muutetaan 10 artikla seuraavasti: a) Korvataan 1 kohdan a alakohta seuraavasti: "a) kiinteiden johtojen tariffit ovat riippumattomia siitä, minkä tyyppisiä sovellutuksia kiinteiden johtojen käyttäjä käyttää, sen mitenkään rajoittamatta 8 artiklan 2 kohdassa esitettyä syrjimättömyysperiaatetta;", b) Korvataan 2 kohdan b alakohdan iii alakohta seuraavasti: "iii) silloin kun ei voida vahvistaa suoraa eikä epäsuoraa kustannusluokittelua, kustannusluokka jaotellaan yleisen sijoittimen avulla, joka on laskettu käyttämällä kaikkien niiden kustannusten suhdetta, jotka johtuvat suoraan yhtäältä kiinteistä johdoista ja toisaalta muista palveluista.", c) Lisätään kohta seuraavasti: "4. Kansallisten sääntelyviranomaisten ei ole noudatettava 1 kohdassa tarkoitettuja vaatimuksia silloin, kun organisaation markkina-asema ei ole määrätyn kiinteän johdon tarjoamisen kannalta merkittävä määrätyllä maantieteellisellä alueella. Kansallinen sääntelyviranomainen voi päättää olla noudattamatta 1 kohdassa tarkoitettuja vaatimuksia määrätyllä maantieteellisellä alueella, kun se on vakuuttunut siitä, että asianomaisilla kiinteiden johtojen markkinoilla vallitsee tehokas kilpailutilanne, minkä todistavat tariffit, jotka jo ovat näiden vaatimusten mukaisia." 11) Muutetaan 11 artikla seuraavasti: a) Korvataan 1 kohta seuraavasti: "1. Jäsenvaltioiden on ilmoitettava komissiolle se kansallinen sääntelyviranomainen, joka vastaa (ne kansalliset sääntelyviranomaiset, jotka vastaavat) tässä direktiivissä määriteltyjen tehtävien hoitamisesta. Niiden on ilmoitettava viipymättä komissiolle kansallisiin sääntelyviranomaisiin liittyvistä muutoksista.", b) Lisätään kohta seuraavasti: "1a. Kansallisten sääntelyviranomaisten on ilmoitettava komissiolle tämän direktiivin vaatimusten mukaisesti kiinteitä johtoja tarjoavien organisaatioiden nimet. Tässä ilmoituksessa on mainittava tarvittaessa kiinteiden johtojen lajit, joita kunkin organisaation on tarjottava kullakin maantieteellisellä alueella 1 artiklassa tarkoitetun vaatimuksen täyttämiseksi, ja siinä on mainittava kaikki tapaukset, joihin 10 artiklan 4 kohdan mukaan ei sovelleta 10 artiklan 1 kohtaa.", c) Korvataan 2 kohdan toinen alakohta seuraavasti: "Kansallisen sääntelyviranomaisen on pidettävä komission saatavilla ja annettava pyynnöstä komissiolle tietoja tapauksista, joissa kiinteisiin johtoihin pääsyä tai niiden käyttöä on rajoitettu, sekä myös toteutetuista toimenpiteistä perusteluineen." 12) Korvataan 14 artikla seuraavasti: "14 artikla Kertomus Komissio tutkii tämän direktiivin toimivuutta ja antaa asiasta kertomuksen Euroopan parlamentille ja neuvostolle ensi kerran viimeistään 31 päivänä joulukuuta 1999. Kertomus perustuu muun muassa jäsenvaltioiden komissiolle ja avoimen verkon tarjoamisen komitealle antamiin tietoihin. Kertomuksessa on oltava tämän direktiivin jatkamisen tarvetta koskeva arvio, jossa otetaan huomioon kehitys kohti täysin kilpailua suosivaa ympäristöä. Kertomuksessa voi tarvittaessa olla ehdotuksia jatkotoimenpiteistä tämän direktiivin mukauttamiseksi." 13) Muutetaan liite I seuraavasti: a) Korvataan alaviite 1 seuraavasti: "(1) EYVL N:o L 109, 26.4.1983, s. 8, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 94/10/EY (EYVL N:o L 100, 19.4.1994, s. 30)."; b) Poistetaan D jakson 1, 2, 3, 5 ja 6 kohta. c) Korvataan E jakso seuraavasti: "E. Päätelaitteiden liittämistä koskevat ehdot Päätelaitteen liittämisehtoja koskeviin tietoihin sisältyy perusteellinen katsaus vaatimuksista, jotka kyseiseen kiinteään johtoon liitettävän päätelaitteen on täytettävä direktiivin 91/263/ETY tai 93/97/ETY mukaisesti." 14) Lisätään tämän direktiivin liite II liitteeksi III. 3 artikla Saattaminen osaksi kansallista lainsäädäntöä 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1997. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 4 artikla Voimaantulo Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Vastaanottajat Tämä direktiivi on osoitettu kaikille jäsenvaltioille. Tehty Brysselissä . . . Euroopan parlamentin puolesta Puhemies Neuvoston puolesta Puheenjohtaja (1) EYVL N:o C 62, 1.3.1996, s. 3 (2) EYVL N:o C 204, 15.7.1996, s. 14 (3) Euroopan parlamentin lausunto annettu 22 päivänä toukokuuta 1996 (EYVL N:o C 166, 10.6.1996, s. 91), neuvoston yhteinen kanta vahvistettu 12 päivänä syyskuuta 1996 (sitä ei vielä ole julkaistu virallisessa lehdessä) ja Euroopan parlamentin päätös tehty . . . (sitä ei vielä ole julkaistu virallisessa lehdessä). (4) EYVL N:o L 192, 24.7.1990, s. 1 (5) EYVL N:o L 165, 19.6.1992, s. 27, direktiivi sellaisena kuin se on muutettuna komission päätöksellä 94/439/EY (EYVL N:o L 181, 15.7.1994, s. 40). (6) EYVL N:o C 213, 6.8.1993, s. 1 (7) EYVL N:o C 379, 31.12.1994, s. 4 (8) EYVL N:o C 150, 31.5.1993, s. 39 (9) EYVL N:o C 151, 19.6.1995, s. 479 (10) EYVL N:o C 258, 3.10.1995, s. 1 (11) EYVL N:o C 205, 25.7.1994, s. 551 (12) EYVL N:o C 48, 16.2.1994, s. 1 (13) EYVL N:o L 74, 22.3.1996, s. 13 (14) EYVL N:o L 128, 23.5.1991, s. 1, direktiivi sellaisena kuin se on viimeksi muutettuna direktiivillä 93/68/ETY (EYVL N:o L 220, 30.8.1993, s. 1). (15) EYVL N:o L 290, 24.11.1993, s. 1 LIITE I "LIITE Viitekehys avoimen verkon tarjoamisen ehtojen soveltamiseksi Avoimen verkon tarjoamisen ehtojen, sellaisina kuin ne on määritelty 2 artiklan 8 kohdassa, olisi oltava seuraavan viitekehyksen mukaisia, ottaen huomioon perustamissopimuksen asiaankuuluvat määräykset: 1. Yhdenmukaistetut tekniset rajapinnat ja/tai verkkotoiminnot Laadittaessa avoimen verkon tarjoamisen ehtoja otetaan huomioon seuraava suunnitelma määriteltäessä teknisten rajapintojen ja/tai verkkotoimintojen eritelmät: - nykyisiin palveluihin ja verkkoihin tulisi käyttää nykyisiä rajapintaeritelmiä; - kokonaan uusiin palveluihin tai nykyisten palvelujen parantamiseen tulisi myös käyttää nykyisiä rajapintaeritelmiä niin pitkälle kuin mahdollista. Jos nykyiset rajapinnat eivät ole soveliaita, on eriteltävä lisäykset ja/tai uudet rajapinnat; - sellaisten verkkojen suhteen, joita ei ole vielä otettu käyttöön mutta joiden standardointiohjelma on jo alkanut, olisi otettava huomioon 3 artiklassa säädettyjen ehtojen mukaiset, avoimen verkon tarjoamista koskevat vaatimukset uusia rajapintoja ja verkkotoimintoja eriteltäessä. Avoimen verkon tarjoamiseen liittyvien ehdotusten on mahdollisuuksien mukaan oltava sopusoinnussa Euroopan standardointielinten, erityisesti ETSI:n, tekemän työn kanssa, ja niissä on myös otettava huomioon kansainvälisissä standardointielimissä, kuten ITUT:ssä, tehtävä työ. 2. Yhdenmukaistetut toimitus- ja käyttöehdot Toimitus- ja käyttöehdoissa olisi määriteltävä liittymisen ja palvelujen tarjoamisen ehdot tarpeen mukaan. a) Toimitusehdot koskevat ehtoja, joilla palvelua tarjotaan käyttäjille. Ehtoihin voi sisältyä - tyypillinen toimitusaika, - tyypillinen korjausaika, - palvelujen laatu, erityisesti saatavuus ja siirron laatu, - huolto ja verkonhallinta. b) Käyttöehdot koskevat käyttäjiin sovellettavia ehtoja, joita ovat: - verkkoon pääsyn ehdot, - jaetun käytön ehdot, - tarvittaessa ehdot, jotka koskevat henkilötietojen suojausta ja viestinnän luottamuksellisuutta. 3. Yhdenmukaistetut tariffiperiaatteet Tariffiperiaatteiden on oltava yhdenmukaisia 3 artiklan 1 kohdassa annettujen periaatteiden kanssa. Nämä periaatteet edellyttävät erityisesti, että - tariffien on perustuttava puolueettomiin kriteereihin ja siihen saakka, kunnes kilpailulla kyetään tosiasiallisesti pitämään käyttäjille tarjottavat hinnat alhaalla, niiden on oltava periaatteessa kustannussuuntautuneita edellyttäen, että todellisen tariffitason määrääminen kuuluu edelleen kansallisen lainsäädännön alaan eikä siinä noudateta avoimen verkon tarjoamisen ehtoja. Kun jonkin organisaation markkina-asema ei enää ole merkittävä asianomaisilla markkinoilla, kansallinen sääntelyviranomainen voi olla ottamatta huomioon kustannussuuntautuneisuuden vaatimuksen. Yhtenä päämääränä olisi oltava tehokkaiden tariffiperiaatteiden määrittely koko yhteisön alueelle samalla, kun huolehditaan siitä, että yleinen palvelu on kaikkien saatavilla, - tariffien on oltava selkeät ja asianmukaisesti julkaistut, - milloin se on teknisesti mahdollista, tariffien on oltava tarpeeksi eriteltyjä perustamissopimuksen kilpailumääräysten mukaisesti, jotta käyttäjillä olisi mahdollisuus valita palvelujen eri osien välillä. Erityisesti on huomattava, että tiettyjen lisäpalvelujen tarjoamiseksi käyttöön otetuista lisäominaisuuksista olisi yleensä veloitettava palveluun sisältyvistä ominaisuuksista ja itse siirrosta erillisinä; - tariffit eivät saa olla syrjiviä, ja niissä on taattava tasavertainen kohtelu lukuun ottamatta yhteisön lainsäädännön mukaisia rajoituksia. Kaikkien verkkojen tai palvelujen liittymismaksujen on oltava edellä mainittujen periaatteiden ja perustamissopimuksen kilpailumääräysten mukaisia, ja niissä on otettava huomioon periaate käytettyjen resurssien kokonaiskustannusten oikeudenmukaisesta jakamisesta sekä tarve saada kohtuullinen tuotto tehdyille investoinneille ja tarvittaessa yleispalvelun rahoitus yhteenliitettävyydestä annetun direktiivin (1) mukaisesti. Etenkin huippuaikojen runsaan liikenteen ja hiljaisten aikojen vähäisen liikenteen huomioonottamiseksi tariffit voivat olla erisuuruisia, jos erisuuruiset tariffit ovat kaupallisesti perusteltuja eivätkä ole ristiriidassa yllä mainittujen periaatteiden kanssa. 4. Yhdenmukaistettu numeroiden/osoitteiden/nimien käyttötapa Numeroja ja osoitteita, joissakin tapauksissa nimiä, käytetään vastaanottajan tai vastaanottajien valintaan tai palvelun, palveluntarjoajan tai verkko-operaattorin valintaan. Yhdenmukaistetun numeroiden/osoitteiden ja tarvittaessa nimien käytön noudattaminen on olennaista Euroopan laajuisen yhteenliittämisen ja palveluiden yhteentoimivuuden turvaamiseksi käyttäjältä käyttäjälle. Numeroiden/osoitteiden/nimien myöntämisen on lisäksi oltava oikeudenmukaista ja tasavertaisen pääsyn vaatimusten mukaista. Edellä mainitun saavuttamiseksi on tarpeen - varmistaa yhdenmukaistettujen periaatteiden mukaisesti kaikille yleisille telepalveluille riittävät numero- ja osoite-, tunnus- ja lyhytvalintanumerosarjat, ja tarvittaessa riittävät nimisarjat, - varmistaa kansallisten kantojen yhteensovittaminen kansainvälisissä organisaatiossa ja kansainvälisillä foorumeilla, kun numeroiden/osoitteiden/nimien käytöstä päätetään, ja ottaa huomioon numeroiden/osoitteiden/nimien käytön mahdollinen tuleva kehittyminen Euroopan tasolla, - varmistaa, että asian kannalta merkitykselliset kansalliset televiestinnän numeroiden/osoitteiden/nimien käyttöön liittyvät suunnitelmat ovat kansallisen sääntelyviranomaisen valvonnassa, jotta taataan riippumattomuus yleisiä televerkkoja tai yleisiä telepalveluja tarjoavista organisaatioista, - varmistaa, että menettelyt yksittäisten numeroiden/osoitteiden/nimien, tunnus- ja lyhytvalintanumeroiden tai osoite-/numerosarjojen tai näiden kaikkien myöntämiseksi ovat selkeät, oikeudenmukaiset ja oikein ajoitetut ja että myöntäminen toteutetaan puolueettomasti, avoimesti ja syrjimättä suhteellisuusperiaate huomioon ottaen, - antaa kansalliselle sääntelyviranomaiselle mahdollisuus säätää ehtoja tiettyjen tunnus- tai lyhytvalintanumeroiden käytöstä numeroiden/osoitteiden käyttösuunnitelmissa, varsinkin jos niitä käytetään julkisiin yleisöpalveluihin (esim. numerotiedotus-, hätäpalvelut) tai jos niillä varmistetaan tasavertainen käyttö. 5. Taajuuksien saatavuus Jäsenvaltioiden on varmistettava, että telepalveluilla on käytössään taajuuksia yhteisön oikeuden mukaisesti. Taajuuksien myöntämisen toimilupia tai muita lupamenettelyjä käyttämällä on oltava Euroopan radioviestintäkomitean päätösten täytäntöönpanosta yhteisössä 19 päivänä marraskuuta 1992 annetun neuvoston päätöslauselman (2) mukaista. (1) Neuvoston 18 päivänä kesäkuuta 1996 vahvistama yhteinen kanta (EY) N:o 34/96 Euroopan parlamentin ja neuvoston direktiivin antamiseksi televiestinnän yhteenliittämisestä soveltaen avoimen verkon tarjoamisen (ONP) periaatteita yleispalvelun ja yhteentoimivuuden varmistamiseksi (EYVL N:o C 220, 29.7.1996, s. 13). (2) EYVL N:o C 318, 4.12.1992, s. 1." LIITE II "LIITE III >TAULUKON PAIKKA> " NEUVOSTON PERUSTELUT I. JOHDANTO 1. Komissio antoi 10. tammikuuta 1996 ehdotuksen avoimen verkon tarjoamisesta (ONP) annetun neuvoston puitedirektiivin (90/387/ETY) ja avoimen verkon tarjoamisen soveltamisesta kiinteisiin johtoihin annetun direktiivin (92/44/ETY) muuttamisesta niiden mukauttamiseksi kilpailua suosivaan ympäristöön televiestinnän alalla tämän alan vapautuessa kokonaan 1. tammikuuta 1998. Ehdotus perustuu Euroopan yhteisön perustamissopimuksen 100 a artiklaan. 2. Euroopan parlamentti antoi lausuntonsa ensimmäisessä käsittelyssä 22. toukokuuta 1996. Talous- ja sosiaalikomitea antoi lausuntonsa 25. huhtikuuta 1996. Komissio antoi näiden lausuntojen pohjalta muutetun ehdotuksen 31. heinäkuuta 1996. 3. Neuvosto vahvisti perustamissopimuksen 189 b artiklan mukaisesti yhteisen kantansa 12. syyskuuta 1996. II. TAVOITE Tämä ehdotus on olennainen osa televiestinnän palvelujen ja perusrakenteiden 1. tammikuuta 1998 tapahtuvan täysimääräisen vapauttamisen edellyttämää säädösten uudistamiskokonaisuutta. Sillä muutetaan kahta tärkeimmistä olemassa olevista avoimen verkon tarjoamiseen (ONP) liittyvistä direktiiveistä niiden mukauttamiseksi uuteen kilpailua suosivaan ympäristöön. Tärkein avoimen verkon tarjoamisesta (ONP) annettuun puitedirektiiviin tehty muutos koskee säännöksiä, joilla pyritään takaamaan kansallisten sääntelyviranomaisten riippumattomuus sekä sääntelytoiminnan ja omistajuuteen tai valvontaan liittyvän toiminnan tehokas rakenteellinen erottaminen. Lisäksi nyt on haluttu korostaa yleisten televerkkojen liittymis- ja käyttöehtojen yhdenmukaistamista vapaaehtoisten standardien noudattamisen avulla. Avoimen verkon tarjoamisen soveltamisesta kiinteisiin johtoihin annettua direktiiviä (92/44/ETY) on muutettu pääasiassa sen varmistamiseksi, että kaikilla käyttäjillä on pääsy kiinteään yhteyteen vähintään yhden operaattorin kautta kunkin jäsenvaltion koko alueella yhdenmukaisten liittymis- ja käyttöehtojen mukaisesti. Kiinteän yhteyden tarjoamista koskevaa velvoitetta sovelletaan kuitenkin vain merkittävässä markkina-asemassa oleviin operaattoreihin, paitsi jos asianomaisilla kiinteän yhteyden markkinoilla ei ole merkittävässä markkina-asemassa olevaa operaattoria. Lisäksi direktiivissä 92/44/ETY mainittua tariffien kustannuksiin suhteuttamisen vaatimusta on helpotettu tilanteissa, joissa vallitsee voimakas kilpailu kiinteän yhteyden tarjonnassa asianomaisilla kiinteän yhteyden markkinoilla. III. YHTEINEN KANTA (Viittaukset johdanto-osan kappaleisiin ja artikloihin ovat samoja kuin yhteisessä kannassa käytetyt, ellei toisin mainita.) 1. Yleisiä huomioita Neuvoston yhteinen kanta vastaa pääosin komission ehdotuksen tavoitteita, jota kuitenkin on muutettu tarpeellisilta osin siten, että se olisi yhdenmukainen yhteenliittämisestä annettua direktiiviä koskevassa yhteisessä kannassa (1) käytettyjen termien ja erityisesti 2 artiklassa olevien määritelmien kanssa. Euroopan parlamentin tekemien tarkistusten osalta neuvosto on useimmissa tapauksissa seurannut komission muutetussa ehdotuksessaan omaksumaa kantaa. Kun neuvosto on tehnyt muutoksia komission ehdotukseen tai jättänyt ottamatta huomioon Euroopan parlamentin tekemiä tarkistuksia, se on kantaa ottaessaan halunnut: - varmistaa johdonmukaisuuden muun asiaan liittyvän yhteisön lainsäädännön kanssa, erityisesti yhteenliittämisestä annettua direktiiviä koskevan 18. kesäkuuta 1996 vahvistetun yhteisen kannan kanssa, - tarkentaa tiettyjen säännösten (esimerkiksi muutetun direktiivin 92/44/EY 1 artiklan 2 kohdan) soveltamisalaa. 2. Erityisiä huomioita (i) Neuvosto on sisällyttänyt yhteiseen kantaansa Euroopan parlamentin tarkistukset 2, 4 (ensimmäinen osa) ja 17 sekä tarkistuksen 9 kahta viimeistä sanaa lukuun ottamatta. Johdanto-osan 7 kappaleen ensimmäinen osa kattaa jo hyväksymättä jätetyt sanat ("täysin riippumattomasti"). Lisäksi neuvosto hyväksyi Euroopan parlamentin tarkistukseen 13 sisältyvän periaatteen lisäämälla muutetun direktiivin 92/44/ETY 2 artiklaan uuden kohdan 3, joka vastaa yhteenliittämisestä annettua direktiiviä koskevassa yhteisessä kannassa sovittua "merkittävän markkina-aseman" määritelmää. (ii) Neuvosto ei kuitenkaan katsonut voivansa yhtyä komission hyväksyvään kantaan Euroopan parlamentin ehdottamien seuraavien kahden tarkistuksen osalta: tarkistus 10 (direktiivin 90/387/ETY 8 artikla) ja tarkistus 14 (direktiivin 92/44/ETY 14 artikla). Neuvosto katsoi, että Euroopan parlamentin ehdottama sanamuoto on tarpeeton, koska yhteisessä kannassa jo edellytetään, että kyseisten kahden direktiivin toimivuutta koskevassa komission kertomuksessa on otettava huomioon toteutunut kehitys kohti kilpailulle täysin avointa ympäristöä (eli markkinoiden kehitys). Lisäksi tarkistuksen 10 toisen osan osalta neuvosto omaksui kannan, jonka mukaan avoimen verkon tarjoamisesta (ONP) annetun puitedirektiivin toimivuutta koskeva kertomus ei ole asianmukainen yhteys tarkastella mahdollisuutta perustaa Euroopan sääntelyviranomainen. (iii) On aiheellista lisäksi huomauttaa, että neuvosto on sisällyttänyt yhteiseen kantaansa joitakin uusia säännöksiä tai muutoksia komission ehdotukseen. Kyse on erityisesti seuraavista kohdista: Johdanto-osan kappaleet Johdanto-osan 4 kappale: Yhteenliittämisestä annettua direktiiviä koskevassa yhteisessä kannassa olevien määräysten mukaisesti lisättiin viittaus yleispalveluvelvoitteista aiheutuvien nettokustannusten jakamiseen. Johdanto-osan 7 kappale: Tämä uusi johdanto-osan kappale sisältyi jo yhteenliittämisestä annettua direktiiviä koskevaan yhteiseen kantaan. Siinä todetaan, että kyseinen muuttava direktiivi ei rajoita perustamissopimuksen 36 ja 56 artiklan julkiseen moraaliin, yleiseen järjestykseen ja turvallisuuteen liittyvien määräysten soveltamista. Johdanto-osan 8 kappale: Neuvosto katsoi välttämättömäksi tarkentaa, että direktiivin 90/387/ETY 5 a artiklassa oleva kansallisten sääntelyviranomaisten riippumattomuutta koskeva vaatimus ei rajoita jäsenvaltioiden institutionaalista riippumattomuutta eikä perustuslaillisia velvoitteita eikä myöskään perustamissopimuksen 222 artiklan määräysten soveltamista. Lisäksi johdanto-osan 9, 11 ja 14 kappaletta on muutettu ja uusi 6 kappale on lisätty yhdenmukaisesti vastaaviin artikloihin tehtyjen muutosten kanssa. Komission ehdotuksen johdanto-osan 6 ja 21 kappale poistettiin, koska ne eivät enää olleet yhteisen kannan tekstin kannalta merkityksellisiä. Direktiivi 90/387/ETY 1 artiklan 3 kohta: Muutettiin yleispalvelun tarjoamisen takaamista koskevaa luetelmakohtaa lisäämällä viittaus yleispalvelun kehitykseen. 2 artikla: Muutettiin määritelmät asiaankuuluvissa kohdissa yhdenmukaisiksi yhteenliittämisestä annettua direktiiviä koskevassa yhteisessä kannassa sovittujen määritelmien kanssa. 3 artiklan 2 kohta: Muutettiin avoimen verkon tarjoamisesta (ONP) annetun puitedirektiivin 2 kohtaa niitä "olennaisten vaatimusten" määritelmän muutoksia vastaavasti, joista oli sovittu yhteenliittämisestä annetun direktiivin yhteydessä. 5 artiklan 2 kohta: Poistettiin viittaus alalla laajalti tunnustettujen kansainvälisten elinten kehittämiin standardeihin ja eritelmiin yhdenmukaisesti yhteenliittämisestä annetun direktiivin kanssa. 5 artiklan 4 ja 5 kohta: Muutettiin 4 kohdassa tarkoitettu komiteamenettely avoimen verkon tarjoamisesta (ONP) annetun puitedirektiivin 9 artiklan mukaisesta neuvoa-antavasta komiteasta 10 artiklan mukaiseksi III a -tyyppiseksi sääntelykomiteaksi. Sanamuotoa on 5 kohdassa muutettu tätä vastaavasti. Direktiivi 92/44/ETY 1 artikla: Tekstiä tarkennettiin siten, että tapauksissa, joissa tämän direktiivin mukaisia velvoitteita ei aseteta organisaatioille, jotka eivät ole merkittävässä markkina-asemassa, tällä tarkoitetaan asianomaisilla kiinteiden yhteyksien markkinoilla toimivia organisaatioita. Lisäksi tekstissä täsmennetään, että jos tietyillä kiinteiden yhteyksien markkinoilla ei ole merkittävässä markkina-asemassa olevia organisaatioita, sovelletaan 1 kohdan velvoitteita. 2 artiklan 3 kohta: Tässä kohdassa määritellään "merkittävässä markkina-asemassa" olevat organisaatiot yhdenmukaisesti yhteenliittämisestä annetun direktiivin kanssa. 2 artiklan 5 kohta: Muutettiin "verkkoliitäntäpisteen" määritelmää selventämällä, että tämän pisteen teknisen sijainnin määrää kansallinen sääntelyviranomainen. 6 artiklan 1 kohta: Tämä kohta, joka liittyy kysymykseen "erityis- ja yksinoikeuksista", muotoiltiin uudelleen yhdenmukaisesti muutetun direktiivin 90/387/ETY 3 artiklan 3 kohdan kanssa (samassa tarkoituksessa lisättiin uusi johdanto-osan 6 kappale). 6 artiklan 3 a kohta: Direktiivin 92/44/ETY "olennaisia vaatimuksia" koskeva teksti on saatettu yhdenmukaiseksi yhteenliittämisestä annettua direktiiviä koskevan yhteisen kannan tekstin kanssa. 8 artiklan 4 kohta: Tämän tietojen toimittamiseen liittyvän kohdan katsottiin olevan tarpeeton tässä yhteydessä ja yleisen tietojen toimittamisvelvoitteen sisältyvän muutetun direktiivin 90/387/ETY 5 a artiklan 4 kohdassa olevaan yleisempään säännökseen. 10 artiklan 1 a kohta: Katsottiin aiheelliseksi tarkentaa, että tämä säännös ei rajoita 8 artiklan 2 kohdassa esitetyn syrjimättömyyden periaatteen noudattamista. 10 artiklan 4 kohta: Tämä kohta lisättiin sen tarkentamiseksi, että 10 artiklan 1 kohdassa olevia kustannuksiin suhteuttamisen periaatteita ei tarvitse soveltaa silloin, kun asianomaisilla kiinteän yhteyden markkinoilla on riittävästi todellista kilpailua. (Vastaavat muutokset tehtiin liitteessä I olevan 3 jakson ensimmäiseen luetelmakohtaan ja johdanto-osan 14 kappaleeseen.) Liitteessä I oleva 3 jakso: Yhteenliittämisestä annettua direktiiviä koskevan yhteisen kannan kanssa yhdenmukainen viittaus yleispalvelun rahoittamiseen lisättiin kohtaan, jossa käsitellään verkkoresursseihin tai -palveluihin pääsystä perittäviä maksuja. Liitteessä I oleva 4 jakso: Kahden ensimmäisen kohdan sisältö on tiivistettynä siirretty johdanto-osan 9 kappaleeseen. Viittaukset numerotunnuksiin ja lyhytvalintanumeroihin on otettu mukaan ja viittaus suhteellisuusperiaatteeseen on lisätty neljänteen luetelmakohtaan. (Myös johdanto-osan 9 kappaletta muutettiin tämän osalta.) Liitteessä I oleva 5 jakso: Tämä taajuuksien saatavuutta koskeva kohta lisättiin liitteen saattamiseksi yhdenmukaiseksi 2 artiklassa olevan avoimen verkon tarjoamisen (ONP) ehtojen määritelmän kanssa. (iv) On aiheellista lisäksi huomauttaa, että televiestintäasiain neuvoston istunnossa 27. kesäkuuta 1996 komissio tarkensi muutetun direktiivin 90/387/ETY 5 a artiklassa olevan "sääntelytoiminnan ja omistajuuteen tai hallintaan liittyvän toiminnan tehokasta rakenteellista erottamista" koskevan vaatimuksen merkitystä seuraavasti: - Perustamissopimuksen 189 artiklan mukaisesti direktiivin 90/387/ETY tarkistusehdotuksessa (uusi 5 a artikla mukaan lukien) määritellään saavutettava tulos, mutta jätetään muoto ja keinot kansallisten viranomaisten valittaviksi. Perustamissopimuksen 222 artiklan mukaisesti tässä direktiivissä ei millään tavalla puututa jäsenvaltioiden omistusoikeusjärjestelmiin. Tehokkaan rakenteellisen erottamisen tavoite voidaan saavuttaa monella tavalla riippuen jäsenvaltion oikeudellisista ja hallinnollisista perinteistä. Eräitä mahdollisia tapoja voivat olla sääntelytoimintojen ja operationaalisten toimintojen sijoittaminen eri ministeriöihin, sääntelytoimintojen sijoittaminen riippumattomaan sääntelyelimeen tai molempien toimintojen sijoittaminen samaan ministeriöön, siten että asianmukaisin suojatoimenpitein taataan erottamisen tehokas toteutuminen. Tämä tarkoittaa, että korostetaan erottamisen tehokasta toteutumista, ei sen muotoa. Tehokkaan erottamisen takaamiseksi jäsenvaltioiden on erityisesti varmistettava, että - omistajuuteen liittyvät seikat eivät vaikuta sääntelypäätöksiin, - sääntelyelimen markkinoiden valvonnan yhteydessä saamaa kaupallisesti arkaluontoista tietoa ei anneta edelleen sille elimelle, joka toimii operaattorin omistajana tai osakkeenomistajana ja jossa tietoa voitaisiin käyttää kilpailuedun saavuttamiseksi valtion omistamalle tai valvomalle operaattorille, - erityisiin suojatoimenpiteisiin ryhdytään kaikissa henkilöstön siirroissa sääntelyelimestä operaattorin omistajana tai osakkeenomistajana toimivaan elimeen, tai jälkimmäisestä sääntelyelimeen, - sääntelytoiminnoilla ja valvontaan/omistajuuteen liittyvillä toiminnoilla on erillinen kirjanpito, henkilöstöjohto ja vastuujärjestelmä, - kukaan henkilöstöön kuuluva kummassakaan elimessä ei joudu eturistiriitaan täyttäessään yhtäältä julkishallinnon tavoitteita omistajana/osakkeenomistajana ja toisaalta julkishallinnon tavoitteita ja velvoitteita sääntelijänä. Edellä mainittujen suojatoimenpiteiden on toteuduttava sääntelyelimen rakenteessa ja toiminnassa. (1) Neuvoston 18. kesäkuuta 1996 vahvistama yhteinen kanta (EY) N:o 34/96 Euroopan parlamentin ja neuvoston direktiivin antamiseksi yhteenliittämisestä televiestintäalalla sekä yleispalvelun ja yhteentoimivuuden varmistamisesta soveltamalla avoimen verkon tarjoamisen (ONP) periaatteita (EYVL N:o C 220, 29.7.1996, s. 13).